### Beslutning

Kjeld Jespersen med bemærkning, at byrådet i sit møde den 23. marts 2022 har vedtaget Magistratens foranstående indstilling af 7. marts 2022.

### Resumé

Den danske klynge for livsstil og design er et særligt lovende erhvervsområde. I [adresse] markerer klyngen sig med flere internationale virksomheder, et spirende iværksættermiljø og stærke uddannelses- og forskningsaktører. Men klyngen er også udfordret af dens store klimaaftryk. Det gør, at klyngen står på en brændende platform og behøver et grønt paradigmeskifte.

Borgmesterens Afdeling ønsker derfor at etablere et samarbejde med den nationale klyngeorganisation Lifestyle & Design Cluster og VIA University College, der skal udbygge parternes aktiviteter i [adresse]. Samarbejdet skal dels styrke klyngens virksomheder i [adresse], og dels videreudvikle startup-, scaleup- og investormiljøet i [adresse] med inkubationsmiljøet Headstart Fashion HOUSE.

Indstillingen lægger op til en bevilling på 1,05 mio. kr. fra Erhvervspakken. Dette skal bane vej for mere grøn og bæredygtig vækst, innovation og videndeling i klyngens virksomheder.

Indstillingen er godkendt af Erhvervskontaktudvalgets forretningsudvalg.

### Indstilling

Det indstilles:

At 1) der bevilges 1,05 mio. kr. fra de afsatte midler i Erhvervspakken (350.000 kr./år i perioden januar 2022 – december 2024) til en styrket klyngeudviklingsindsats og inkubation for livsstils- og designerhvervene i [adresse] med fokus på grøn omstilling og cirkulær økonomi.

At 2) der etableres et partnerskab og indgås en partnerskabsaftale omkring indsatsen mellem den nationale klyngeorganisation Lifestyle & Design Cluster, VIA University College og [adresse].

At 3) Erhvervskontaktudvalget i [adresse] fungerer som følgegruppe – med ansvar for at følge og bidrage til klyngeudviklingsprojektets fremdrift.

### Sagens forløb

07-03-2022 Magistraten

Fremsendes til [adresse] med bemærkning, at Magistraten i mødet den 7. marts 2022 anbefaler, at byrådet tiltræder Borgmesterens Afdelings indstilling af 14. februar 2022.

Der blev stillet spørgsmål til, hvad øvrige interessenter bidrager med, og hvordan indsatsen spiller sammen med øvrige initiativer, f.eks. Teknisk Institut. Notat udarbejdes.

Magistraten ønsker en opfølgning, eventuelt i samlet opfølgning på erhvervspakke.

 23-03-2022 [adresse]
Kjeld Jespersen med bemærkning, at byrådet i sit møde den 23. marts 2022 har vedtaget Magistratens foranstående indstilling af 7. marts 2022.